O čo ide? Keďže brigádnici patria medzi pracujúcich s najmenej istotami, 
chceme: 

1) rozšíriť povedomie o možnostiach brániť sa a organizovať 
proti svojvoľnému konaniu zamestnávateľov; 

2) nadviazať kontakt s ľuďmi, ktorí majú problém na brigáde 
a podporiť ich v jeho riešení; 

3 ) informovať o tom, ako sa s problémami popasovali iní brigádnici; 

4 ) publikovať skúsenosti z brigád od čo najväčšieho počtu ľudí; 

Viac sa dozvieš na webe www.priamaakcia.sk/brigady . kde nájdeš odkaz aj na FB 
stránku, ako aj túto brožúru v RTF a PDF formáte. 



Ideš na brigádu? Skúsenosti a tipy, ako so sebou nenechať zametať 

Nakladateľstvo bod zlomu (3. vydanie, marec 2014) 


Ak chceš pomôcť s propagáciou kampane o brigádnickej práci vo vlastnej lokali¬ 
te, ozvi sa. Uvítame propagáciu, či už zdieľaním informácií o kampani na internete, 
v uliciach alebo na stredných a vysokých školách. Ak nemáš možnosti alebo financie 
na tlač, propagačné materiály (plagáty, nálepky, kartičky) ti môžeme poslať poštou. 

Ak máš ty alebo niekto z tvojho okolia problém na brigáde a je záujem ho riešiť, ozvi 
sa nám na niektorý z našich kontaktov: www.priamaakcia.sk/kategoria/o-nas-kontakt . 

Už vieš, ako konali niektorí brigádnici, keď sa ocitli v problémovej situácii. Vy¬ 
uži tieto skúsenosti. Je množstvo spôsobov, ako sa v práci nenechať zneužívať. 
Je na tebe a tvojich kolegoch a kolegyniach, aký postup si dohodnete, aby ste 
donútili šéfov ustúpiť. Nedá sa poskytnúť univerzálny a všeobecne platný návod 
na riešenie problémov (a už vôbec nie na takom malom priestore, akým je táto 
brožúra). 

V zásade platí, že treba vedieť čo môžeš, čo nemôžeš, čo musíš a čo nemusíš. Či 
už podľa zákonov, zdravej logiky, situácie, vlastných potrieb a požiadaviek atď. 
Šéfom na brigáde alebo agentúre môžeš pohroziť kolektívnou akciou, právni¬ 
kom, médiami a pod. Je pritom dobré pripraviť si, čo povieš - čo podľa teba 
skutočne zaberie. Firmy vždy hľadia predovšetkým na ekonomické záujmy, 
s ktorými sú spojené aj také veci ako imidž firmy či spoločenská reputácia jej 
šéfov a majiteľov. V niektorých prípadoch môže zabrať napríklad „postrašenie" 
Inšpektorátom práce či medializáciou problému. Keď však začneš niečo žiadať 
a hroziť nejakými krokmi, nemali by to byť len slová, ale niečo, čo by si aj doká¬ 
zal/a naplniť. Vzniknutú konfliktnú situáciu odporúčame riešiť nielen ústne, ale 
aj písomne (napríklad e-mailom), pretože získaš oficiálne vyjadrenia zamestná¬ 
vateľa, ktoré sa môžu pri nátlaku použiť proti nemu. V prípade, že by si sa obrá¬ 
til/a so žiadosťou o podporu na Priamu akciu, takéto informácie nám pomôžu 
rýchlo sa zorientovať v probléme. 

Čo z toho vyplýva? 

Žiadaný výsledok skôr prinesie spoločný postup teba a ostatných brigádnikov 
a brigádničiek (prípadne s podporou ďalších ľudí) ako osamotený protest jed¬ 
ného človeka. Osamote máš síce šancu, ale kolektívne ju zvyšuješ. A kolektívnej 
akcie sa zamestnávatelia a šéfovia obávajú najviac. 

Rôzne metódy nátlaku na pracovisku približuje brožúra Priame akcie na pra¬ 
coviskách. Základné druhy a konkrétne príklady, spôsoby organizovania sa zase 
brožúra Ako vytvoriť skupinu venujúcu sa problémom na pracovisku a v komu¬ 
nite. Obe sa dajú stiahnuť na stránke nbz.priamaakcia.sk . Odporúčame ich ako 
inšpiráciu. 

Hlavné je ukázať, že so sebou nenecháme zametať; že si uvedomujeme, že nie 
sme len námezdná pracovná sila, „materiál", čo sa môže kedykoľvek a akokoľvek 
použiť podľa potreby majiteľov firiem a agentúr; a že to vieme dať najavo. 

Ak to vnímaš podobne alebo ak teba alebo tvojich známych nejaký zamestnáva¬ 
teľ oklamal alebo inak poškodil, ozvi sa nám na brigady@priamaakcia.sk . 

Úvod a ciele 


Brožúra Ideš na brigádu? Skúsenosti a tipy, ako so sebou nenechať zametať je 
určená najmä tým, ktorí sú nespokojní so mzdami či pracovnými podmienkami 
na brigádach a majú chuť s tým niečo robiť. 

Približuje zážitky z brigád na Slovensku a v Čechách. Väčšina z nich sa reali¬ 
zovala cez pracovné agentúry, no uvedené skúsenosti môžu byť užitočné a in¬ 
špiratívne pri riešení problémov spôsobených akýmikoľvek zamestnávateľmi. 
Chcenie nimi ukázať, že aj brigádnici a brigádničky sa môžu zorganizovať a vy¬ 
bojovať si svoje požiadavky. 

Brožúra má päť hlavných cieľov: 

• Predstaviť tipy a odporúčania pre brigádnikov, ktorí sa počas brigády do¬ 
stanú do sporu s nadriadenými alebo sprostredkovateľmi práce a budú chcieť 
úspešne presadiť svoje požiadavky. 

• Informovať o skúsenostiach z iných brigád a upozorniť, čo si všímať pred 
nástupom na brigádu a počas nej. 

• Zhromaždiť a následne publikovať, čo najviac úspešných, ale aj neúspešných 
príkladov, kedy sa brigádnici postavili proti podmienkam určeným zamestná¬ 
vateľom. 

• Rozprúdiť diskusiu a podnietiť brigádnikov, aby hovorili o skúsenostiach 

z vlastných sporov, o ktorých sa všeobecne vie veľmi málo. 

• Po splnení vyššie uvedených zámerov spresniť a vylepšiť tipy, ktoré približu¬ 
jeme teraz. 

Za týmto účelom vznikla stránka www.priamaakcia.sk/brigady a Facebook pro¬ 
fil https://www.facebook.com/IdesNaBrigadu. kde sa s nami môžeš podeliť 
o svoje skúsenosti a prečítať si novinky týkajúce sa skúseností iných ľudí. 

V druhom vydaní brožúry sa nachádza jedna nová skúsenosť z brigády (vo 
Volkswagene), ktorú sme obdržali e-mailom vďaka kampani (text je opravený 
a neobsahuje pôvodnú informáciu o započítavaní obednej prestávky do pracov¬ 
ného času v jednej z upratovacích firiem, keďže dodatočne sa nepotvrdilo, že by 
zmienená upratovacia firma poskytovala túto výhodu idúcu v skutočnosti nad 
rámec zákona). Tretie vydanie obsahuje aktualizovanú analýzu legislatívnych 
zmien platných od 1.1.2014. 

Táto brožúra vznikla ako spoločné dielo ľudí, ktorí majú skúsenosti s brigád¬ 
nickou prácou. Vydanie zabezpečil solidárny zväz pracujúcich Priama akcia 

prostredníctvom Nakladateľstva bod zlomu v rámci kampane Ideš na brigádu? 
zameranej na brigádnickú prácu. Priama akcia (PA) sa sústreďuje na riešenie 
problémov na pracovisku a v bydlisku, a na organizovanie solidárnych akcií za 
práva a požiadavky pracujúcich u nás aj v zahraničí. Od roku 2000 je sekciou 
Medzinárodnej asociácie pracujúcich (MAP), ktorá v súčasnosti združuje zväzy 
a skupiny pracujúcich z 18 krajín sveta. 

Ako pracujúci máme vlastné záujmy, odlišné od záujmov zamestnávateľov, ma¬ 
nažérov a politikov. Chceme ich presadzovať pomocou vlastných organizácií 
nezávislých od parlamentnej politiky, politických strán, zamestnávateľských 
a štátnych orgánov, cirkví a odborov. 

Naším cieľom je budovať organizáciu zloženú z jednotlivcov a nezávislých 
skupín pôsobiacich: 

- v mieste bydliska (lokálne skupiny], 

- v jednotlivých odvetviach (odvetvové skupiny], 

- v konkrétnych firmách (skupiny na pracovisku]. 

Základné ciele týchto skupín sú: 

1) Praktické: 

■ Presadzovať momentálne záujmy členov, riešiť ich problémy formou priamych 
akcií a pomáhať každému pracujúcemu, ktorý o to požiada. 

• Vyjadrovať solidaritu pracujúcim v sporoch bez ohľadu na krajinu, zabezpečiť 
pre nich pomoc od čo najväčšieho počtu ľudí a prispievať k väčšej jednote medzi 
pracujúcimi. 

• Neustále zlepšovať vlastné fungovanie a postupy s cieľom budovať akcieschop- 
nejšiu a efektívnejšiu organizáciu. 

2) Vzdelávacie a kultúrne: 

• Pravidelne medzi sebou komunikovať aj po skončení jednotlivých sporov, 
zhodnocovať, zovšeobecňovať a rozvíjať skúsenosti a poučenia z nich. Deliť sa 
o ne s ďalšími pracujúcimi na vlastných aj iných pracoviskách či v lokalitách. 

• Byť orientačným bodom a príkladom - svojou činnosťou ukázať, že sme orga¬ 
nizácia, na ktorú sa môžu ľudia na pracovisku alebo v lokalite obrátiť pri riešení 
svojho problému. 

• Propagovať a budovať kultúru solidarity, sebaorganizácie a vlastnej iniciatívy. 

Členovia PA nemajú jednotné politické názory. Spája nás úsilie zlepšiť podmien¬ 
ky, v ktorých žijeme a pracujeme, a zhoda v metódach, princípoch, fungovaní 
a cieľoch organizácie. Nie sme ani nechceme byť klasický odborový zväz, hoci sa 
usilujeme plniť viaceré funkcie, ktoré by podľa nás mali plniť odbory, t.j. predo¬ 
všetkým obhajovať záujmy pracujúcich na základe ich aktívnej účasti. 

Kto teda sme? Sme bežní ľudia; presnejšie tá časť pracujúcej triedy, ktorá sa 
organizuje a usiluje sa dosiahnuť svoje ciele. 

Zákonníka práce takúto dohodu môže podpísať zamestnanec, ktorý dosiahol 
vek 18 rokov. V praxi sa s ňou najčastejšie stretneš pri práci s peniazmi (napr. 
pri pokladni]. Zákonník ďalej uvádza, že pokiaľ sú na pracovisku zamestnaní 
viacerí ľudia, za schodok zodpovedajú spoločne. Zamestnanec sa spoločnej zod¬ 
povednosti zbaví, ak preukáže, že schodok vznikol bez jeho zavinenia (práve 
preto sa pri striedaní zmien pri pokladni zvykne prepočítavať hotovosť, ktorá 
sa porovnáva so sumou nablokovanou v pokladni]. 

Prestávky 

U zamestnávateľa sa informuj na prestávku na obed a na pracovisku si zisti, kedy 
bude, aby si nerobil/a v čase, keď nemusíš. 

Práca aj prestávky často znamenajú spoznávanie sa s ostatnými. Okrem fajn po- 
kecu sa môžete porozprávať o veciach, ktoré vám na brigáde nesedia. Môžete si 
vymeniť e-mail alebo telefón, čo pomôže, ak sa vyskytne nejaký problém. 

Práca cez agentúru a mzdové a pracovné podmienky - individuálne alebo 
kolektívne riešenie? 

Peniaze, ktoré dostaneš, sú len časťou sumy, ktorú zaplatí objednávateľ agentú¬ 
re. Agentúra si zvyčajne berie cca 50% zo sumy, ktorú jej objednávateľ platí za 
tvoju prácu. Zmeniť tento pomer by dokázali iba kolektívne akcie ľudí, ktorí sú 
odkázaní na prácu cez agentúry. Začať takúto kampaň si vyžaduje vytvorenie 
siete kontaktov medzi nami a spoločné plánovanie. Ak sa do toho chceš pustiť, 
určite sa nám ozvi. 

Zatiaľ ostávajú brigádnikom dve možnosti - zmieriť sa s tým, alebo obísť agen¬ 
túru a dohodnúť si zmluvu priamo s objednávateľom. Ak zistíš, že objednávateľ 
potrebuje brigádnikov, môžete sa dohodnúť, že ťa bude zamestnávať priamo. 
Nedá sa to však vždy. Pre veľké firmy, v ktorých pracuje veľa brigádnikov, je jed¬ 
noduchšie nabrať ľudí z agentúry a o viac sa nestarať. Ak sa chceš vyhnúť prob¬ 
lémom, najprv odrob tie dni, ktoré už máš dohodnuté cez agentúru, a až potom 
rieš zamestnanie bez agentúry. Podľa ZP ťa agentúra nemôže za takýto postup 
nijako sankcionovať. 

Rozsah pracovného času 

Ak si podpísal dohodu o brigádnickej práci študentov, môžeš odpracovať v prie¬ 
mere maximálne 20 hodín do týždňa (polovica normálneho týždenného pracov¬ 
ného času). Tento zákon ale zamestnávatelia zvyknú ignorovať a vyžadujú od 
brigádnikov prácu aj 8 hodín denne, čiže 40 hodín do týždňa. Ak si chceš zarobiť 
viac, môžete sa dohodnúť na viac ako 20 hodinách do týždňa, ale treba dávať 
pozor, aby ti suma nad rámec toho, čo povoľuje zákon, bola vyplácaná na ruku 
tak, ako sa dohodnete. Ak však nechceš pracovať viac ako 20 hodín týždenne 
a zamestnávateľ si to od teba vynucuje, môžeš poukázať na to, že porušuje zá¬ 
kon. Toto môžeš využiť aj v situácii, keď si chceš vymôcť niečo iné; keď pouká¬ 
žeš na porušovanie ZP, zamestnávateľ bude možno ochotnejší vyhovieť tvojim 
požiadavkám. Ako vždy platí jedno - tvoja sila sa do veľkej miery odvíja od sily 
kolektívu a vašej schopnosti zorganizovať sa a presadiť si svoje. 

Pokiaľ ide o odpracované hodiny, samozrejmosťou by malo byť ich pozorné sle¬ 
dovanie a zaznamenávanie. 

Nadčasy 

Ak od teba chcú akýkoľvek nadčas, ber to tak, že v tejto chvíli od teba chcú nie¬ 
čo, čo bez teba nepôjde alebo pôjde len ťažko. A zároveň je to niečo, čo od teba 
nemôžu nijako vymáhať. Najmä v prípade, že ideš cez agentúru, je to výborná 
príležitosť požiadať o peniaze nad dohodnutý rámec alebo inú výhodu, naprí¬ 
klad pripísanie väčšieho počtu hodín, ako reálne odrobíš, odvoz domov a pod. 
Ak ti odpoveď zodpovedného pracovníka nevyhovuje, naznač, že v agentúre ti 
povedali, že je to práca na toľko a toľko hodín, a po konci pracovnej doby máš už 
naplánované niečo iné. 

Spôsobené škody 

Občas sa stane, že sa niečo jednoducho poserie. Mal/a by si vedieť, že paragraf 
225 Zákonníka práce hovorí, že náhrada za spôsobené škody z nedbanlivosti 
nesmie presiahnuť tretinu spôsobenej škody, ale zase nesmie byť vyššia ako 
tretina tvojej odmeny. Ak sa ti v prípade jednorazovej či krátkodobej brigády 
stane, že nechtiac (dá sa špekulovať čo je nechtiac;)) rozbiješ vec za 90€ a tvoja 
výplata by podľa zmluvy mala byť 9€, znamená to, že by si mal zamestnávateľovi 
zaplatiť maximálne 30€. Ale keďže ti nesmie zobrať viac ako tretinu z výplaty, 
môže siahnuť maximálne na 3€. 

Pozor však na dohodu o hmotnej zodpovednosti, z ktorej vyplýva povinnosť 
nahradiť zamestnávateľovi celú škodu (zákon uvádza pojem schodok). Podľa 


- 30 - 


SKÚSENOSTI 
Z KONFLIKTOV 
NA BRIGÁDACH 

Nasledujúce príklady zachytávajú skúsenosti niekoľkých brigádnikov, 
ktorí zažili problémy na pracovisku a rozhodli sa ich riešiť. 

Nezapočítanie odpracovaných 
hodín a naša reakcia 


Letné prázdniny sú pre veľa študentov z chudobnejších rodín príležitosťou za¬ 
robiť si na školu a na užitie si leta. Zohnať však v lete brigádu na viac dní či 
týždňov cez študentské agentúry nie je také ľahké. Kým sme sa s kamarátom 
po asi 2 týždňoch neistoty dostali k dlhšie trvajúcej brigáde, zažili sme 3 dni na 
stavbe (dnešný Aupark], ktoré vyústili do sporu o vyplatenie plnej výšky odpra¬ 
covaných hodín. 


Pred nástupom nás kamaráti upozorňovali, že jeden 
z nadriadených má v obľube zapisovať menej hodín 
za odrobenú prácu a prenášať vlastné povinnos¬ 
ti na brigádnikov. Našťastie, prvé dva dni 
nebol prítomný a my sme dostali náhrad¬ 
níka. Prvý deň nerobil problémy a my sme 
v dobrej viere prehliadli to, že hodiny nám 
nezapísal v daný deň, ako mal. Druhý deň 
bol podobný s tým, že večer sme si prišli 
overiť, či počet hodín, ktoré sme odpra¬ 
covali, sedí so zapísanými. 

Náhradník začal kľučkovať, že vraj 
nemá právomoc zapísať hodiny, že to 
urobí vedúci, za ktorého len zaskaku¬ 
je. Zatiaľ sme sa s nevôľou dohodli na 
počte hodín, ktoré boli síce okresané 
asi o 10-20 minút, ale vzhľadom na 
to, že sme sa domnievali, že ako bri¬ 
gádnici sa nemáme veľmi ako brániť, 
sme to prehltli a opäť v dobrej viere 

počkali do ďalšieho dňa. Po jeho odpracovaní som zašiel po papiere potrebné 
pre študentskú agentúru. V kancelárii náhradníka mi bolo povedané, že vzhľa¬ 
dom na nesplnenie pracovných úloh sa väčšine brigádnikov za dva odpracované 
dni sťahujú minimálne dve hodiny. Okamžite sa strhla veľká hádka, ktorá ale 
nikam neviedla. Otočil som sa a tresol dverami. 



Po ceste som stretol ďalších brigádnikov, ktorí boli na odchode a oznámil som 
im, čo sa stalo. Padlo zopár nadávok, ale zdalo sa, že viac ako hnev z toho ne¬ 
bude. V šatni/unimobunke čakal na správy kolega z Priamej akcie a posledný 

Zmluvy s agentúrami zvyčajne obsahujú položku o minimálnej odmene za prácu. 
To znamená, že aj keby brigáda trvala len hodinu alebo sa celkom zrušila, mal/a 
by si dostať mzdu minimálne napríklad za 2 alebo 3 hodiny. Pozri si zmluvu. 

Ďalšia vec je, že prácu zvyčajne prideľuje jeden človek. Orientuj sa teda podľa 
toho, čo ti povie, a nerob šľapku pre všetko a všetkých. Záleží samozrejme na 
type pracoviska a náplni práce. Ak chceš naťahovať pracovnú dobu, odsleduj si, 
kedy a pred kým pracovať viac či menej. 

Moc a autorita nadriadených 

Nič nesľubuj vedúcim pod tlakom (často je to psychologická manipulácia a hra¬ 
nie sa na priateľa]. Je lepšie si vec najprv premyslieť. Ak sa ťa ráno spýtajú či prí¬ 
deš aj na druhý deň, môžeš povedať, že sa ešte rozhodneš podľa toho, ako sa ti 
bude práca pozdávať. Napríklad, pracuješ v závode, ktorý balí čerstvé ovocie, ale 
po obednej pauze ti povedia, že máš isť pracovať do vedľajšej pobočky, pretože 
nestíhajú. Tam ale spracúvajú orechy a ty môžeš mať alergiu. Je lepšie sa vždy 
zamyslieť, aj keď nadriadení vyvíjajú tlak na okamžité rozhodnutie. 

Bezpečnosť a ochrana zdravia pri práci (BOZP) 

Niekedy sa stane, že si ťa najmú, pretože niekto musí urobiť špinavú prácu. Drž 
sa pravidla, že vždy potrebuješ náležité pracovné prostriedky (nástroje, ochran¬ 
né pomôcky atď.) a je na zamestnávateľovi, aby ich dodal, nie na tebe. Odmietni 
pracovať, kým ich nedostaneš (dôvody, prečo nie sú, ťa nemusia zaujímať], ale¬ 
bo požaduj inú prácu. Je povinnosťou zamestnávateľa oboznámiť zamestnancov 
s právnymi predpismi týkajúcimi sa bezpečnosti a ochrany zdravia pri práci. 
Pozor na dodržiavanie bezpečnosti pri práci - môžu ťa za to ľahko vyhodiť. Keď 
nemáš na stavbe na hlave ochrannú prilbu, je jedno, že je to preto, lebo ti ju za¬ 
mestnávateľ nedal, nemal/a si tam vôbec vstupovať. 

Ak si myslíš, že je nejaká práca nebezpečná, ozvi sa. V prípade, že ideš cez agen¬ 
túru, pokojne povedz, že ti o tom nič nepovedali. Niekedy to naozaj nevedia. 
Neboj sa vyjadriť, ak si myslíš, že nejaká pracovná úloha je riskantná a určená 
skôr pre kvalifikovaného zamestnanca. Keby si napríklad niečo pokazil pri práci, 
v ktorej nedodržiavaš bezpečnostné predpisy, škodu hradíš ty! (pozri Spôsobené 
škody ] 

Pokiaľ ide o školenie o BOZP, bežná prax je, že zamestnávatelia ho väčšinou od¬ 
bijú tým, že povedia: „Len to podpíš." BOZP sa často berie na ľahkú váhu a vníma 
iba ako „papier". V skutočnosti však stanovuje podmienky práce tak, aby bol pra¬ 
covník pri práci chránený a nevznikla mu ujma na zdraví či úraz. 

Netreba tiež zabúdať na pitný režim - pýtaj si nesladené nápoje. 

Dohoda sa môže uzatvoriť na dobu určitú (je presne určené, kedy sa končí jej 
platnosť] alebo na dobu neurčitú. V dohode sa často uvádza aj spôsob jej skon¬ 
čenia. Najčastejšie sú dva: 

1] Okamžité skončenie, s ktorým musia súhlasiť obe strany, čo znamená, že sa 
so zamestnávateľom dohodneš. 

2] Jednostranná výpoveď, ktorú môžeš dať ty zamestnávateľovi alebo on tebe. 
Po výpovedi plynie 15-denná výpovedná lehota. 

Ak ťa chcú vyhodiť a nemáš vyhliadku ďalšieho zárobku, je lepšie využiť druhú 
možnosť; nedohodnúť sa na okamžitom skončení, ale radšej dostať výpoveď 
a za tých pätnásť dní si skúsiť nájsť inú brigádu. Nevýhoda je, ak sa ti črtá iná 
robota, šéf si ťa môže tých pätnásť dní „podržať", aj keď nechceš. 

Náplň práce 

Zamestnávateľ ťa oboznámi s náplňou práce. Ešte pred prijatím pracovnej po¬ 
nuky si over opis práce, aby sa nestalo, že napíšu napríklad „úprava terénu" 
a budú ti tvrdiť, že ide o zametanie, a pritom na mieste od teba budú chcieť ko¬ 
panie jamy. Alebo pôjdeš „nosiť stavebný odpad" a na mieste zistíš, že síce ide 
o stavebný odpad, ale je minimálne dvakrát taký ťažký, ako si predpokladal/a, 
a po dvoch-troch vreciach si necítiš ruky ani chrbát. Najlepšie preto je, mať po¬ 
tvrdenie s čo najpresnejšou informáciou, o akú prácu ide, aby si sa mal/a na čo 
odvolať. 

Po príchode na pracovisko je dobré sa informovať, čo presne budeš robiť. Ak 
je to niečo iné, ako ti pôvodne oznámil zamestnávateľ, hneď alebo po dohode 
s ostatnými brigádnikmi (ak vás prichádza naraz viac] oznám, že si dostal/a iné 
informácie a zvažuješ, či teda ostaneš. Ak ideš cez agentúru, môžeš zavolať, že 
na pracovisku od teba chcú niečo iné či prácu navyše. 

V zásade máš dve možnosti. Po prvé, odmietnuť pracovať, pretože ti to z rôznych 
dôvodov nevyhovuje. (Druh práce môže byť niekedy uvedený nejednoznačne, 
takže sa dá povedať, že v danej chvíli o tom, čo je „správne", rozhodne jednodu¬ 
cho ten, kto neustúpi. Vzhľadom na to, že tvoju prácu potrebujú a na mieste za 
teba nie je náhrada, máš výhodu situácie. Dávaj však pozor, v zmluve sú nieke¬ 
dy články, ktoré ťa za to môžu sankcionovať.] Po druhé, zostať, ale len ak bude 
ťažšia/nadbytočná práca náležíte zohľadnená vo výslednej mzde. Toto je jedna 
z vecí, ktorú ti negarantuje žiadny zákon a musíš si ju, podobne ako v prvom 
prípade, vymôcť sám/sama alebo kolektívne. Akékoľvek úpravy dohody je dob¬ 
ré mať aj na papieri, aby si nezostal/a v nevýhode a nemusel/a sa spoliehať na 
čestné slovo nadriadeného. 


- 28 - 


brigádnik, ktorý na stavenisku ešte zostal. Spoločne sme sa vydali do kancelárie 
šéfa, kde došlo k ešte vášnivejšej výmene názorov ako predtým. Po niekoľkých 
minútach sme ju ukončili s odhodlaním nenechať to len tak a zorganizovať pro¬ 
tiakciu. Keď sme odchádzali, nadriadený sa zjavne zľakol našej nespokojnosti 
a slov o protiakcii. Zakričal za nami, aby sme sa vrátili a šli s ním k ďalšiemu 
šéfovi. Skúsili sme, čo to prinesie. Zbytočne. Po asi minúte nezmyselnej konver¬ 
zácie sme definitívne odišli. 

Dôvodom nezapísania odrobeného počtu hodín malo byť nesplnenie úlohy, kto¬ 
rú sme dostali. Naša mzda sa však odvíjala od odpracovaných hodín, nie od pl¬ 
nenia pracovnej normy. Firme navyše zúfalo chýbalo náradie, takže aj keď bolo 
čo robiť, niekedy sa jednoducho nedalo, čo bol problém šéfov, nie náš. Zaujímavé 
bolo, že nám bolo povedané, že na druhý deň už bol dostatok náradia a že aj keď 
nám pomáhal voz, ktorý prenášal extrémne ťažký materiál (našou prácou bolo 
napĺňanie kontajnerov odpadom], tak sme splnili „len" normu. Komické bolo aj 
tvrdenie, že u agentúry nás objednali ako celok, z čoho vyplýva, že keď sa niekto 
(podľa nich] fláka, sme za to zodpovední všetci. Hold, keď príroda rozdávala 
rozum, niekto asi chýbal... 

Ešte je dobré dodať, že školenie o bezpečnosti pri práci sa nekonalo (len sa pod¬ 
písal papier], že pri práci v prašnom prostredí a špine sme mali žalostný ne¬ 
dostatok ochranných prostriedkov a že na dané pracovisko po tomto podvode 
nastúpila len drvivá menšina zo skupiny asi 17 brigádnikov. 

Ako sme konali 

V prvej chvíli nám napadlo medializovať náš problém. Nazdávali sme sa, že pre 
médiá by to v lete mohla byť zaujímavá sto ry. Prinajmenšom sme sa aspoň chce¬ 
li informovať, či niekto počas leta alebo v danej chvíli nechystá reportáž/článok 
o brigádujúcich študentoch. Takéto veci zvyknú zastrašiť, čo sa do istej miery 
potvrdilo aj v našom prípade. Tieto naše prvotné úvahy sme časom obohatili 
o ďalšie možnosti. 

Snažili sme sa dať dokopy čo najviac brigádnikov, ktorí s nami vtedy pracovali, 
aby sme protest viedli všetci spolu, čím by sme mali väčšie šance na úspech. To 
sa však nepodarilo a nakoniec sme zostali v podstate dvaja až piati. 

Pripravili sme protestný plagát, ktorý sme chceli vylepiť v okolí internátov a 
študentských agentúr a ktorým sme v prvom rade chceli na základe našej skúse¬ 
nosti morálne podporiť študentov, ktorí prežívajú podobné krivdy a chceli by sa 
spojiť a niečo s tým robiť. Chceli sme, aby sa bojkotovala práca pre firmu, ktorá 
podvádza a aby študenti videli, že sa dá postaviť proti. 

Uvažovali sme aj o akciách namierených proti zahraničnému investorovi stavby 
(keďže sme mohli počítať s podporou členských sekcií Medzinárodnej asociácie 
pracujúcich], pretože je oveľa účinnejšie tlačiť na hlavného šéfa ako na firmy 
pod ním či na agentúru. Nakoniec sme si však nevybrali ani jednu z týchto fo¬ 
riem protestu. 

Ako sme dopadli 

Keď sme do agentúry doniesli potrebné papiere a oznámili, čo sa stalo, pove¬ 
dali nám, že sa to pokúsia vyriešiť. Neskôr sme sa dozvedeli, že nič nové nám 
nemôžu povedať, pretože je to už v rovine jednania šéfa firmy a šéfa agentúry. 
Výsledok sme sa dozvedeli v deň výplaty - všetci brigádnici dostali namiesto 45 
Sk/hod. sumu 50 Sk/hod. 

Niektorí z nás dostali presne toľko, koľko by dostali, keby sa im započítali sku¬ 
točne odpracované hodiny. Aj keď sme konali impulzívne, určite to bolo opráv¬ 
nené a zdá sa, že sme tým vytvorili istý tlak. Nepodarilo sa nám však okamžite 
reagovať a dať dokopy všetkých brigádnikov, s ktorými by sme išli kolektívne 
za šéfom a pripravili plán ďalšieho postupu. Namiesto vylepenia plagátov sme 
radšej čakali, či sa situácia po našom odchode zlepší (po asi 2 týždňoch dostali 
brigádnici nového šéfa, ktorý už nemal praktiky svojho predchodcu, no kým sa 
tak stalo, niekoľkí študenti ešte boli podvedení]. Zvýšená hodinová mzda bola 
nejasným víťazstvom, lebo podľa toho, čo sme sa dopočuli, všetci brigádnici 
pred nami i po nás dostávali 50 Sk/hod. Boli sme skutočne výnimkou, alebo nám 
pri ponuke brigády omylom povedali, že je za 45 Sk/hod.? Ďalší problém bol, 
že sme si stále celkom neverili a mali obavy z možných dôsledkov našej akcie. 
Hoci teoreticky nám bolo jasné, že so sebou nesmieme nechať zametať, v praxi 
to fungovalo inak. Ako plynuli dni, nedokázali sme sa ubrániť pocitu rezignácie 
a zmierenia sa s vecou. 

Zamyslenie na záver 

Viaceré informácie sa nám nepodarilo overiť, preto je ťažko zhodnotiť túto skú¬ 
senosť. Bez ohľadu na pozitíva či negatíva, je treba vnímať ju v širšom kontexte. 
Urobili sme, čo sme v danej chvíli vnímali ako nutné - tí, ktorí sme zostali na 
stavenisku, sme sa postavili za svoju vec. Nezostali sme ticho, nehundrali sme, 
nesťažovali sa do prázdna. Boli sme neskúsení, nikdy sme nepočuli o tom, že by 
nejakí brigádnici riešili svoj problém (čo neznamená, že sa tak nestalo!], takže 
sme mohli iba improvizovať a pokúsiť sa aplikovať praktické skúsenosti, o kto¬ 
rých sme mali povedomie z iných sporov na pracoviskách, najmä v zahraničí. Tie 
sa však netýkala problémov v študentských agentúrach. V dobe, keď internet 




chodisko zo situácie, ktorá je pre študentov nevýhodná, netreba zabúdať na vý¬ 
hodu, ktorú takto získa zamestnávateľ. Totiž, pri nepravidelnom príjme dosta¬ 
neš peniaze spravidla neskôr ako pri pravidelnom (napr. nie raz za mesiac, ale 
až raz za dva mesiace], takže zamestnávateľa akoby „dotuješ" dlhšie. Ak naprí¬ 
klad dokončuješ nejaký tovar (dajme tomu lepíš etikety na fľaše], zamestnáva¬ 
teľ môže tento tovar predať relatívne skoro, no výplatu ti dá až o dva (tri, štyri...] 
mesiace. Medzitým môže s tvojimi peniazmi narábať, ako sa mu zachce. Pritom 
nemusí ísť iba o tvojich „pár eur", ale o mzdy desiatok až stoviek ľudí, ktoré sa 
dajú investovať napríklad do výroby, na finančnom trhu atď 

Prijaté zmeny predstavujú prekážky pri hľadaní študentskej brigády. Zatiaľ sa 
nedá povedať, ako presne sa novým podmienkam zamestnávatelia prispôsobia 
a aké typy zmlúv budú uprednostňovať (prípadne či sa zvýši tlak na čiernu prá¬ 
cu], Pre pracujúcich to však v konečnom dôsledku znamená to isté ako pred 
januárovou zmenou - ak chceme zlepšenie podmienok, musíme budovať a vy¬ 
užívať našu silu. 



Formálna stránka 

Zo zákona musí zamestnávateľ (teda aj pracovná agentúra] uzatvoriť doho¬ 
du písomne, inak je neplatná. V dohode musí byť uvedená dohodnutá práca, 
dohodnutá odmena za vykonanú prácu, dohodnutý rozsah pracovného času 
a doba, na ktorú sa dohoda uzatvára. Jedno vyhotovenie dohody musíš dostať 
ty, druhé ostáva zamestnávateľovi. Zmluvu si dobre prečítaj a nepodceňuj ani 
poznámky malými písmenami. Ak sa ti niečo nezdá, prediskutuj to so zamestná¬ 
vateľom ešte pred podpisom. Ak je v zmluve niečo, čo je v rozpore so ZP, auto¬ 
maticky to neplatí a zamestnávateľ si to nemôže vynútiť (napr. nemôže povedať, 
že máš dlhodobo pracovať viac ako 20 hodín týždenne, keďže ZP stanovuje, že 
brigádnická práca nemá presahovať „v priemere polovicu určeného týždenného 
pracovného času"]. 

dohody k prekročeniu hranice 159 eur, ty aj zamestnávateľ musíte po skončení 
dohody odviesť poistné na dôchodkové poistenie zo sumy 187,5-159=28,5x4 
mesiace=114 eur. Trik spočíva v tom, že priemerná mesačná mzda pri nepravi¬ 
delnom príjme sa vypočítava tak, že sa delí celkový príjem počtom kalendárnych 
mesiacov. Napríklad keby bola dohoda uzavretá od začiatku na päť mesiacov, 
nie na štyri, ale v skutočnosti by si odpracoval/a iba tri, dostal/a by si rovnakú 
sumu 750 eur, ktorá by sa však rozpočítala na päť či šesť mesiacov. Konkrétne 
by taká dohoda mohla vyzerať tak, že namiesto dohody platnej od 1.4. do 31.7. 
by sa uviedlo, že je od 31.3. do 1.8., čím by sa pri výpočte priemernej mesačnej 
mzdy museli zohľadniť nie 4, ale 6 kalendárnych mesiacov. Výsledkom by bolo, 
že v priemere by nedošlo k prekročeniu hranice 159 eur (750:6=125 eur) a ani 
ty, ani zamestnávateľ by ste nemuseli odvádzať poistné na dôchodkové poiste¬ 
nie. Zamestnávateľ by musel v oboch prípadoch odviesť poistné na garančné 
a úrazové poistenie. (Poznámka: Od júla 2014 sa plánuje obmedzenie trvania 
dohody o brigádnickej práci študenta. Dohoda by sa mala končiť vždy ku koncu 
kalendárneho roka, v ktorom bola uzatvorená.) 

Pokiaľ ide o sumy 68 a 159 eur, nie sú fixné. Odvíjajú sa od priemernej mesačnej 
mzdy v hospodárstve SR za rok, ktorý dva roky predchádza kalendárnemu roku, 
za ktorý sa platí poistné na dôchodkové poistenie. Ide o 8,39 %, resp. 19,72 % 
z tejto priemernej mesačnej mzdy. Tieto sumy sa teda budú vždy raz ročne me¬ 
niť, a to k 1. januáru. 

Prijaté zmeny z pohľadu pracujúcich 

Na rozdiel od zvyšných dvoch typov dohôd (dohoda o vykonaní práce a doho¬ 
dy o pracovnej činnosti), ktoré sa zdôvodňovali snahou štátu prinútiť zamest¬ 
návateľov, aby namiesto „dohodárov" prijímali radšej riadnych zamestnancov, 
pri dohode o brigádnickej práci to neplatí, lebo je stále výhodnejšia ako trvalý 
pracovný pomer (minimálne preto, lebo netreba platiť zdravotné poistenie). 
Dôsledkom opatrení však môže byť presun záťaže spojenej s prežitím na plecia 
rodičov. 

Netreba zabúdať ani na konkurenciu na trhu práce. Nový systém odvodov 
a odvodového zvýhodnenia bude stavať brigádnikov proti sebe. Totiž, pre kaž¬ 
dého zamestnávateľa bude výhodnejšie zamestnať takého brigádnika, ktorý si 
neuplatňuje odvodové zvýhodnenie inde, lebo bude chcieť, aby si ho uplatnil 
práve uňho, aby bol preňho zamestnanec lacnejší. Z toho vyplýva, že brigádnici, 
ktorí budú chcieť pracovať na dvoch alebo viacerých brigádach naraz, budú zne¬ 
výhodnení oproti tým, ktorí majú len jedného zamestnávateľa. 

Čo sa týka medializovaného nepravidelného príjmu, ktorý bol označený za vý- 

ani mobily neboli takou samozrejmosťou ako dnes, sme sa nemali veľmi o čo 
oprieť. Sami sme museli vymyslieť, čo ďalej. Táto brožúra vznikla čiastočne aj 
kvôli tomu, aby sa v podobnej situácii ako my neocitli ďalší ľudia zamestnaní 
cez študentské agentúry. Nemyslíme si, že sme boli prví, kto sa pokúsil vyriešiť 
svoj problém, pravdepodobne sme ale prví, kto sa o ňom pokúša informovať 
ďalších ľudí. Pointou však nie je biť sa o zásluhy, ale poukázať na to, že keby sme 
v roku 2001 mali k dispozícii takýto text, keby sme videli, že niekto sa pokúsil 
pred nami o niečo podobné ako my, že sa na niekoho môžeme obrátiť minimálne 
o radu... tak by celá naša skúsenosť možno dopadla inak. To platí nielen pre bri¬ 
gádnických zamestnancov, ale pre pracujúcich ako celok. Deliť sa o skúsenosti 
zo sporov znamená posúvať budúce spory na novú úroveň. Dôkazom toho je 
hneď nasledujúca skúsenosť zo sporu, ktorého sa zúčastnil jeden z brigádnikov 
z tohto sporu o rok neskôr. 


Kolektívne nie plneniu úloh 
mimo dohodnutej náplne práce 

Koncom leta 2002 som sa dostal na prvý pohľad k zárobkovo dobre vyzerajúcej 
1-2 dňovej brigáde. Išlo o lepenie etikiet na nápoje. Podstata: rozbalíš obal, vy¬ 
berieš fľašu, zoberieš etiketu, nalepíš, fľašu zabalíš. 

Pracovné podmienky vyzerali asi tak, že sme boli v akejsi veľkej garáži plnej 
paliet s fľašami. Čo sa zo začiatku zdalo znesiteľné, nás po chvíli začalo depri¬ 
movať. Museli sme si nájsť svoj flek na „stoličke" (rozumej asi 30 cm vysoký 
štós papiera A4), hrbiť sa v malom priestore a uhýbať sa ostatným brigádnikom 
a brigádničkám, a k tomu sme ešte zistili, že aj keď sa roztrhneme, tak vlastne 
nezarobíme viac ako 30 Sk/hod. - len úplný idiot by nás v tejto situácii chcel 
vytočiť. Samozrejme, idiot na seba nenechal dlho čakať. 

Problém 

Už sme boli skoro hotoví, keď sme zistili, že chýbajú etikety k jednému druhu 
nápoja. Vtipálek, ktorý nám prácu pridelil, nám oznámil, že sú určite niekde na 
zemi, a že ich máme pohľadať. Nielenže sme za toto neboli platení, ale hľadať 
správne etikety na zemi posiatej obrovskou hromadou tisícok prázdnych papie¬ 
rikov nám všetkým skutočne zdvihlo žlč. Snažili sme sa navrhnúť, že ten, kto 
chce, nech to urobí. Pravdaže, za príplatok. Nezabralo a náš šéf zavolal svojmu 
šéfovi. Odpoveď znela okamžite nájsť etikety a nalepiť ich, inak nám nezaplatia. 

A že som sa ozval, vyhrážal sa mi vyradením z evidencie v agentúre. 

Vtipkár teda odišiel, a my? V priebehu niekoľkých minút sme sa dohodli, že na 
prácu kašleme a že si ideme zapísať to, čo sme odrobili, a ostatné nás nezaujíma. 
Nech si tie etikety kľudne príde hľadať vtipkár alebo jeho boss. Asi dvanásti sme 
sa nasáčkovali do agentúry (pracovali sme v jej priestoroch a nie u klienta; išlo 
o výnimku z bežnej praxe agentúr]. Zdesená pracovníčka pochopila, že snažiť sa 
nás odbiť nemá zmysel, volala šéfovi a ten tiež veľmi rýchlo pochopil. 

Kto bojuje, neprehráva 

Všetci brigádnici a brigádničky sme sa dohodli, že o týždeň prídeme po výplatu 
spoločne, a ak budú robiť problémy, všetci sa tam zas nahrnieme a potom prí¬ 
padne zorganizujeme bojkot agentúry či inú formu akcie. 

Väčšina z nás skutočne prišla. Zistili sme však len to, že náš spor sa ešte rieši, 
takže o týždeň. 

0 týždeň sme dostali bez problémov svoje peniaze, hoci sme sa obávali, že nás 
budú chcieť okašľať a tvrdiť, že niektorí brigádnici si nahlásili viac nalepených 
etikiet. Malo sa robiť 4 dni a už v druhý deň počet nahlásených etikiet prevyšo¬ 
vali počet všetkých, ktoré sa skutočne dali nalepiť (reálny počet fliaš]. Náhodou 
sme sa dozvedeli, že agentúra to celý čas vedela a všetkým to zatajila! Pravde¬ 
podobne sa chystali počkať, kým všetko urobíme, a potom na nás vytiahnuť, že 
niektorí podvádzali a vykryjú to plošne - všetkým uberú, aby sa dodržal reálny 
počet. Po prepočítaní by sme teda nezarobili ani trápnych 30 Sk/hod. 

Jedinou negatívnou vecou bolo, že agentúra mala dvoch „predákov" z radov štu¬ 
dentov a je možné, že sa vyvŕšila na nich (zobrala ich na zodpovednosť]. Túto 
informáciu sa nám však nepodarilo potvrdiť a ani sme sa proti tomu už nevedeli 
spojiť. 

Od slov a hnevu k akcii 

Dojmy z okamžitého odporu drvivej väčšiny študentov sú samozrejme pozitív¬ 
ne. Len tak sa nevidí, aby sa hnev pracovníkov premenil na rýchlu priamu akciu. 
Na rozdiel od situácie zo staveniska spred roka, hrali teraz okolnosti do kariet 
študentom. Ešte sme boli všetci pokope a mohli kolektívne dohodnúť postup. 
Aj bez toho, aby sme si vymenili kontakty na seba, sme sa v deň výplaty skoro 
všetci stretli pred agentúrou. 

Študenti možno sú mladí a neskúsení, ale sú aj odvážni. 


Pokiaľ ide o pravidelný príjem, platí vyššie uvedená tabuľka. Ak však dostávaš 
mzdu nepravidelne, počas trvania dohody neodvádzaš ani ty, ani zamestnáva¬ 
teľ nič. Po skončení dohody sa vypočíta tzv. priemerný mesačný príjem (súčet 
príjmov, ktorý si dosiahol, sa vydelí počtom kalendárnych mesiacov, počas kto¬ 
rých trvala dohoda]. Potom opäť platia vyššie uvedené percentá: ak ti vyjde 
priemerný mesačný príjem nižší ako 68, resp. 159 eur, zamestnávateľ za teba 
odvedie iba garančné a úrazové poistenie. Ak ti vyjde viac, budete postupovať 
podľa toho, či ide o odvodovo zvýhodnenú dohodu, alebo nie. Ak áno, poistné na 
dôchodkové poistenie sa odvedie iba zo sumy, ktorá presahuje hranicu 68/159 
eur; ak nie, odvody sa odvedú z celého príjmu. 

V prípade, že máš nepravidelný príjem a pracuješ na dohodu o brigádnickej 
práci študenta, existuje niekoľko možností, ako odviesť buď menšie alebo žiad¬ 
ne poistné. Tu sú príklady, ktoré ti môžu pomôcť zvážiť, ako konať pri dohode 
o brigádnickej práci študenta: 

1] Pravidelný verzus nepravidelný príjem 

Povedzme, že si študent/ka, máš 20 rokov a pracuješ tri mesiace na dohodu. 

V prvom mesiaci zarobíš 130 eur (čo je pod hranicou, z ktorej sa musí odvádzať 
dôchodkové poistenie], v druhom 170 eur (čo je nad hranicou] a v treťom znova 
130 eur. Ak nejde o zvýhodnenú dohodu, nie je čo riešiť - poistné sa odvádza 
z celej sumy. Ak však ide o zvýhodnenú dohodu, sú dve možnosti: 

a] Ak je v dohode stanovené, že ide o pravidelný príjem, potom zamest¬ 
návateľ odvedie každý mesiac garančné a úrazové poistenie. Keďže v dru¬ 
hom mesiaci presiahneš hranicu 159 eur, musíš ty aj zamestnávateľ odviesť 
navyše aj poistné na dôchodkové poistenie zo sumy 11 eur (170-159 eur], 

b] Ak je v dohode stanovené, že ide o nepravidelný príjem, počas trvania 
dohody sa neodvádza nič. Po skončení dohody dochádza k výpočtu priemerné¬ 
ho mesačného príjmu, čiže 130+170+130=430 eur, ktorý sa vydelí počtom me¬ 
siacov 430:3=143,33 eur, čo nepresahuje hranicu 159 eur. Ani ty, ani zamestná¬ 
vateľ teda nemusíte odvádzať poistné na dôchodkové poistenie. Zamestnávateľ 
odvedie poistné na garančné a úrazové poistenie z celej sumy 430 eur. 

2] Dĺžka trvania dohody (v prípade zvýhodnenej dohody a nepravidelné¬ 
ho príjmu] 

Pri dohodách na dlhší čas je možné platiť menšie (alebo žiadne] poistné. Po¬ 
vedzme, že si študent/ka, máš 20 rokov a pracuješ na dohodu s nepravidelným 
príjmom. Dohoda je uzavretá na štyri mesiace, ale nakoniec pracuješ iba tri 
mesiace a za každý máš dostať 250 eur, čiže spolu 250x3=750 eur. Ak nejde 
o zvýhodnenú dohodu, opäť nie je čo riešiť - poistné sa odvádza z celej sumy. 
Ak však ide o zvýhodnenú dohodu, na konci sa vypočíta priemerný mesačný prí¬ 
jem: 750:4=187,5 eur. Keďže priemerne došlo počas štyroch mesiacov trvania 

Tabuľka: Percentuálne odvody z odvodovo zvýhodnenej a nezvýhodnenej dohody 



Odvodovo zvýhodnená 
dohoda 

(príjem do 68/159C) 

Odvodoví 
dohoda 1 
68/159C)a 
dohoda 

zvýhodnená 
z príjmu nad 
nezvýhodnená 
celý príjem) 


Brigádnik 

Zamestnávateľ 

Brigádnik 

Zamestnávateľ 

Starobné poistenie 

- 

- 

4% 

14% 

Invalidné poistenie 

- 

- 

3% 

3% 

Garančné poistenie 

- 

0,25% 

- 

0,25% 

Úrazové poistenie 

- 

0,80% 

- 

0,80% 

Rezervný fond 

- 

- 

- 

4,75% 

Nemocenské poistenie 

- 

- 

- 

- 

Zdravotné poistenie 

- 

- 

- 

- 

Poistenie v nezamestnanosti 

- 

- 

- 

- 

SPOLU 

0% 

1,05% 

7% 

22,80% 


2) Pravidelný a nepravidelný príjem 

Po novom sa rozlišuje, či ti nárok na príjem vzniká pravidelne alebo nepravidel¬ 
ne. 


Zamestnanec s pravidelným príjmom - v dohode má stanovené, že má právo na 
príjem pravidelne mesačne, pričom je jedno, či ho naozaj každý mesiac dostane 
Mzda je totiž podmienená odpracovaním hodín alebo splnením nejakej úlohy, 
takže keby bol napríklad mesiac chorý, mzdu nedostane. Ide teda o prácu, v kto¬ 
rej ťa spravidla vyplácajú raz za mesiac. 

Príklad: Upratovanie v montážnej hale. Za túto prácu dostaneš zaplatené každý 
mesiac podľa podmienok v zmluve. 

Zamestnanec s nepravidelným príjmom - v dohode má stanovené, že právo na 
príjem má v iných intervaloch ako raz mesačne. Mzdu dostáva napríklad raz 
za dva mesiace, raz štvrťročne, polročne, ročne, po splnení úlohy, po skončení 
dohody... Nepravidelný príjem je aj taký, ktorý vyplýva z dohody, ktorá sa začala 
aj skončila v jednom kalendárnom mesiaci (napríklad dohoda o trojdňovej bri¬ 
gáde). 

Príklad: Oberanie jabĺk. Podmienkou je obrať celý sad. Zaplatené dostaneš, keď 
bude obratý celý sad. 

Nenechaj so sebou na pracovisku zametať. Neobmedzuj sa na to, čo ti patrí pod¬ 
ľa práva, žiadaj, čo ti patrí podľa teba. Postav sa na odpor, sabotuj, ber si, čo 
si myslíš, že ti nezaplatia, rob pomaly, nepracuj v prípade nízkej bezpečnosti 
a nedostatku nástrojov k normálnej práci, žiadaj občerstvenie, podpor priateľ¬ 
skú atmosféru na pracovisku. Je veľa spôsobov obrany, tak využi svoj elán a svie¬ 
žeho ducha a uži si to! 


Bez ochranných pomôcok 
nerobím 

Na začiatku augusta 2007 som si zohnal brigá¬ 
du za 80 Sk na hoďku, išlo o prácu brigádnika 
na stavbe na okraji mesta, kde sa stavala ad¬ 
ministratívna budova a výrobná hala. Vždy sa 
pracovalo, keď bol materiál, nástroje, počasie 
a my v poriadku. Keď chýbal materiál, majster 
zatelefonoval šéfovi, bol prestoj alebo sa našla iná 
práca. 

Ako brigádnik som čakal na robotu, ktorú mi pridelí 
majster alebo som sa šiel nejako zašívať. Po pri¬ 
delení práce si bolo treba prispôsobiť pra¬ 
covisko. Ak sa dá, nemusím si predsa ničiť 
chrbát zohýbaním sa nad robotou, keď si 
môžem spraviť stôl a strávim tým istý čas... 

Konflikt a riešenie 

Problém v robote nastal, keď mi šéf a majster chceli 
dať natierať dosky s farbou, s ktorou bolo potrebné 
manipulovať v rukaviciach a s okuliarmi. Rukavice by aj 
boli, no okuliare som v sklade nenašiel, tak som povedal 
papamajstrovi, že robotu spravím len s okuliarmi, lebo 
mám alergiu, a chemikália mi môže ublížiť. Telefonoval 
som šéfovi, nedvíhal mi, tak mu zavolal papamajster 
a rozprával sa s ním. Výsledok bol ten, že šéf povedal 
niečo v zmysle, že som kokot a robotu dali robiť druhé- 

mu brigádnikovi. 


Pred odmietnutím práce som premýšľal či sa na to vykašľať a natierať to opatr¬ 
ne, alebo povedať svoju požiadavku. Po odmietnutí som mal dobrý pocit. Po te¬ 
lefonáte zmiešaný trocha aj obavy, neistota, no konflikt sa medzi mnou a šéfom 
už nestupňoval. 

Výplatu som si zobral bez poďakovania. Dobrý pocit mám z dňa, ktorý mi omy¬ 
lom dali ako odpracovaný, hoci som do roboty nepáchol, z toho, že som sa opálil 
na slnku, trocha pocvičil svaly a naučil sa robiť s vodováhou, z toho, že som si 
raz na obed povedal, že nejdem do roboty a šiel som sa okúpať. Z toho, že som 
robil svojím pomalým tempom, že som odmietol prácu, ktorú som mal spraviť 
bez ochranných pomôcok. 


Práca navyše - odmietam! 

Brigádovala som s kamoškou v Tescu, boli sme dokladať tovar cez Index No- 
sluš. Všetko bolo v poriadku, práca jednoduchá, síce za euro päťdesiat na hodi¬ 
nu, ale nemohli sme si vyberať. Porozdeľovali nás na jednotlivé oddelenia, my 
sme schytali textil, čomu sme sa tešili, lebo sme nemuseli nosiť ťažké veci ako 
napríklad desaťkilové balenia v drogérii a tak. Lenže práca môže byť v poho¬ 
de, no keď raz dostaneš drbnutú šéfku, tak čo z toho. Prišla si nás vyzdvihnúť, 
ani nepozdravila, hneď zavelila, choďte tam, spravte toto, atď. Asi jej sudičky 
vštepili názor, že všetci brigádnici sú iba banda lenivých smradov, ktorí chodia 
na brigády a robia ľuďom zle. Bola to jedna z mojich prvých brigád, tak som si 
myslela, že to asi tak chodí a nemám nárok niečo žiadať, prípadne sa sťažovať. 
Robili sme predpísaných deväť hodín, čo nám kázala. V rámci možností v pokoji 
a bez poznámok, čo ma stálo veľa úsilia. 

Na začiatku sme jej povedali, dokedy robíme, a ona vyhlásila, že keď budeme 
odchádzať, máme prísť za ňou a ona nám podpíše pracovné lístky. Tesne pred 
koncom brigády sa doslova vyparila, bolo tam ešte veľa roboty, tak sme sa sna¬ 
žili pracovať čo najrýchlejšie, chceli sme to dokončiť. O šiestej sme mali končiť, 
ona nikde, ešte prešli dve predavačky okolo a zahlásili, že treba povynášať od¬ 
pad a upratať za sebou. Tak som im povedala, že sme mali končiť pred desiatimi 
minútami a že ideme domov. Prekvapene na mňa kukli, že čo som si to dovolila 
povedať. Ja som im len slušne vysvetlila, že by sme rady popratali, ale kázali nám 
robiť iné veci a že naša pracovná doba sa už skončila (šéfka si to mala vypočítať 
tak, aby sme stihli aj upratať). 

na viacero dohôd, odporúča sa vybrať tú, kde je predpoklad, že zarobíš najviac. 
Každý mesiac si môžeš zvoliť inú dohodu, len to musíš oznámiť príslušným za¬ 
mestnávateľom, ktorých sa to týka - tomu, u ktorého si už výnimku uplatňovať 
nechceš, a tomu, u ktorého si ju začneš uplatňovať. 

Pozor, výnimka sa nedá uplatniť spätne, takže je najlepšie uplatniť ju hneď pri 
podpise dohody! Inak platí od kalendárneho mesiaca nasledujúceho po mesiaci, 
v ktorom bolo uplatnenie oznámené zamestnávateľovi. 

Dôsledky uplatnenia odvodového zvýhodnenia: 

• Platenie odvodov sa zohľadní pri výpočte tvojho dôchodku (starobného, 
predčasného starobného, vdovského, vdoveckého, sirotského a invalid¬ 
ného), na ktorý máš nárok odpracovaní 15 rokov na dohodu (aj pri ne¬ 
pravidelnom príjme). 

• Pre zamestnávateľa je samozrejme výhodnejšie, ak za teba nemusí platiť 
odvody (percentá z hrubého príjmu). Vtedy si preňho „lacnejší" ako iní 
zamestnanci, ktorí si odvodové zvýhodnenie nechcú alebo nemôžu uplat¬ 
niť (lebo si ho uplatnili u iného zamestnávateľa). 

• Štátu ako tretej strane, ktorej sa odvody týkajú, najviac vyhovuje, ak si 
nijaké zvýhodnenie neuplatníš, lebo sociálnej poisťovni vzrastú príjmy 
z odvodov od teba aj od tvojho zamestnávateľa. Štát sa teda podľa všetké¬ 
ho spolieha, že študenti sú neskúsení a môžu na odvodové zvýhodnenie 
zabudnúť. Skúsený zamestnávateľ naň však takmer určite nezabudne 
a pri podpise dohody pred teba položí aj žiadosť o odvodové zvýhodne¬ 
nie. 

Pri uplatnení odvodového zvýhodnenia vznikajú 4 možné kategórie zamestnan¬ 
cov pracujúcich na dohodu o brigádnickej práci študenta: 

a) žiak do 18 rokov zarábajúci do 68 eur - platí sa garančné a úrazové poistenie 
z celého príjmu, 

b) žiak do 18 rokov zarábajúci nad 68 eur - platí sa garančné a úrazové poistenie 
z celého príjmu a dôchodkové poistenie zo sumy presahujúcej 68 eur, 

c) študent nad 18 rokov vrátane zarábajúci do 159 eur - platí sa garančné a 
úrazové poistenie z celého príjmu 

d) študent nad 18 rokov vrátane zarábajúci nad 159 eur - platí sa garančné a 
úrazové poistenie z celého príjmu a dôchodkové poistenie zo sumy presahujúcej 
159 eur. 

• Medzi dvoma zmenami musí byť odpočinok aspoň 12 hodín; ak je bri¬ 
gádnik mladistvý, 14 hodín. Za špecifických podmienok možno starším 
ako 18 rokov odpočinok skrátiť na 8 hodín. Rovnako platí, že aj brigádnik 
má raz za týždeň nárok na nepretržitý odpočinok 2 dni; ak je mladistvý, 
odpočinok má pripadnúť na sobotu a nedeľu alebo nedeľu a pondelok. 

Mladistvý zamestnanec nesmie odpracovať viac ako 8 hodín denne (v priebehu 
24 hodín). Zamestnávateľ mu nesmie nariadiť ani s ním dohodnúť pracovnú 
pohotovosť ani prácu nadčas. Zamestnávateľ má tiež povinnosť viesť evidenciu 
pracovného času (zaznamenávať začiatok a koniec jeho pracovného času) bri¬ 
gádnických pracovníkov. 

Viac informácií nájdeš v § 223 - 228a Zákonníka práce (aktuálnu verziu na stiah¬ 
nutie nájdeš napríklad na webe Priamej akcie v sekcii Pracovné právo http:// 
www.priamaakcia.sk/kategoria/pravne-info ). 

Sociálne poistenie - zmeny 

Ak brigáduješ ako študent/ka, nemusíš platiť povinné nemocenské poistenie 
ani poistenie v nezamestnanosti, avšak nemáš nárok na nemocenské dávky či 
dávky v nezamestnanosti. Garančné a úrazové poistenie, ktoré za teba odvádzal 
zamestnávateľ, sa bude odvádzať aj naďalej. Zamestnávateľ musí po novom 
navyše platiť príspevok do rezervného fondu solidarity. Okrem toho musíš od 
1. januára aj ty, aj zamestnávateľ, odvádzať poistné na dôchodkové poistenie 
(ktoré sa skladá zo starobného a invalidného poistenia). Zároveň došlo k schvá¬ 
leniu a dvoch noviniek, ktoré toto poistné ovplyvňujú: 

1) Odvodové zvýhodnenie 

Zvýhodnenie súvisí s hranicou maximálneho príjmu na jednu dohodu o brigád¬ 
nickej činnosti. Ak máš menej ako 18 rokov, hranica tvojho príjmu na dohodu 
o brigádnickej práci je 68 eur mesačne. Ak máš 18 a viac rokov, hranica tvojho 
príjmu je 159 eur mesačne. O odvodové zvýhodnenie je nutne požiadať. Zamest¬ 
návateľ za teba bude následne odvádzať iba garančné a úrazové poistenie (ako 
doteraz). Ak však hranicu maximálneho príjmu prekročíš, suma presahujúca 68 
(resp. 159) eur už bude zaťažená poistným na dôchodkové poistenie. 

Odvodové zvýhodnenie sa uplatňuje tak, že požiadaš zamestnávateľa o tlačivo 
(mal by ho mať k dispozícii), uvedieš, že práve túto dohodu chceš mať zvýhod¬ 
nenú (že „nebudeš mať postavenie zamestnanca na účely dôchodkového poiste¬ 
nia“, ak tvoj mesačný príjem nepresiahne 68, resp. 159 eur), a zároveň čestne vy¬ 
hlásiš, že je to jediná dohoda, pri ktorej si uplatňuješ túto výnimku. Ak pracuješ 

Len prikývli, pomohli nám nájsť šéfku, ktorá nám neochotne podpísala lístky. 
Jasné, že nepripísala tú polhodinu, ktorú sme tam boli navyše, a odišla, ani ne¬ 
pozdravila. Bola som však rada, že som v sebe našla odvahu a odmietla urobiť 
prácu navyše. 


Keď je šéf nervák 
a nevie si priznať chybu... 



Po čase som sa „prepracovala" k lepšie plateným brigádam: 
rozdávanie letákov, prorno akcie, ankety a pod. Raz som cez 
Študentský servis mala ísť rozdávať letáky pre predajňu 
s alkoholom. Na štyri hodinky za tri éčka na hodinu. Agen¬ 
túra ma tam nasáčkovala, lebo potrebovala narýchlo nie¬ 
koho zohnať, šla som bez školenia. Rozmýšľala som celý 
čas nad tým, k čomu by bolo to školenie potrebné, keď 
som sa mala iba postaviť a dávať ľuďom do ruky letáčik. 
Neskôr som na to prišla. Počas rozdávania skoro celý 
čas pršalo. Teta na predajni nám dala iba tričko a šiltov¬ 
ku. No nič, tak sme rozdávali, prešlo síce asi desať ľudí 
za hodinu, ale v pohode. 


Riadili sme sa pokynmi, ktoré boli napísané na pra¬ 
covnom lístku: „počúvať vedúceho predajne, resp. 
kompetentného". Predavačka bola skvelá teta, dá¬ 
vala nám letáky, chválila nás, že nám to ide od ruky 
a neviem čo všetko, keď sme zase prišli po ďalšie letáky, 
povedala, že už nám ani ďalšie nedá a že sme šikovné. 
Po dvoch hodinách sme sa šli premoknuté opýtať, či si 
môžeme urobiť pätnásťminútovú prestávku. Povedala, 
že jasné, tak sme si dali dole reklamné tričká a zbehli 
si kúpiť niečo na jedenie oproti do obchodu. Keď sme 
dojedli, zjavil sa vo dverách šatne chlapík (majiteľ pre¬ 
dajne, ako sme si domysleli). Prišiel k nám, uvidel, že 
nemáme na sebe reklamné tričká. Začal nás zjebávať 
a kričať, že čo si to objednal: „Viete koľko stoja také pro- 
motérky? To ste ešte nemohli tie dve hodiny vydržať?" Pokojne a naozaj slušne 
som sa mu snažila vysvetliť situáciu, lebo nás obvinil, že sme vlastne celý čas nič 
nerobili, lebo nie sme ani oblečené. Ukazovala som mu premočenú šiltovku, na- 

vrhla som mu, že tých pätnásť minút sme ochotné ostať dlhšie, ale nepomohlo. 
Bol to jeden z tých primitívov, ktorí už aj keď vidia, že to prehnali, nepriznajú 
si chybu, nič si nedajú vysvetliť a už to proste musia dohrať do konca. Preda¬ 
vačke dal okamžitú výpoveď, nás vyhodil a hlavne sa vyjadril, že so mnou už 
nikdy nič nechce mať spoločné, lebo som drzá a neviem čo. Skoro som sa za¬ 
čala smiať. Najlepšie bolo, že keď odišiel, asi o päť minút zavolal predavačke: 
„Kde sú dievčatá, prečo nerozdávajú?" Som sa naštvala a povedala predavačke, 
nech mu povie, že ideme domov. Holka, ktorá robila so mnou (inak sme sa vi¬ 
deli prvýkrát v živote) tiež súhlasila, odišli sme a dohodli sa, že sa na druhý 
deň stretneme, pôjdeme do agentúry a budeme žiadať peniaze za celú brigádu. 

Akurát mi bolo strašne ľúto tej tety predavačky, bola už staršia a doteraz ne¬ 
tuším, či ju fakt vyhodil. Ja som sa potom ešte vrátila a rozprávala sa s ňou, na¬ 
dávala na šéfa a hovorila, že je rada, že vypadne, že je to kokot a že už chcela aj 
skôr odísť, len netuší, čo bude robiť. Nechala som jej kontakt, že keby to chcela 
nejakým spôsobom riešiť, pomôžeme jej, nech sa ozve, ale už sa neozvala. 

Na druhý deň sme sa teda s kolegyňou stretli, tak ako sme sa dohodli, a išli sme 
do agentúry. Tetka v agentúre nás vypočula a súhlasila s nami. V podstate sme 
len robili, čo sme mali v náplni práce: počúvali vedúceho predajne, ktorým bola 
v tom čase predavačka, lebo nikto iný tam nebol. A keďže bolo blbé počasie, 
mohli sme si dať prestávku. V agentúre bol aj nejaký chlapík, ktorý počúval jed¬ 
ným uchom, lebo práve riešil rozkopané dvere do kancelárie. Povedal nám, že 
sa to bude riešiť, že si vypočuje aj druhú stranu a dá nám vedieť. Asi o týždeň 
mi zavolal s tým, že majiteľ obchodu je z nás veľmi sklamaný a že s nami nebol 
vôbec spokojný. Nič iné sa ani nedalo čakať. 

Išlo o to, že majiteľ si objednal aj školenie brigádnikov a na tom školení vraj 
bolo povedané, ako sa máme správať. Ja som mu povedala, že mi o školení nič 
nespomínali. Zasekol sa a potom povedal, že tak je to čiastočne chyba agentúry, 
ale čiastočne aj moja, lebo nárok na prestávku máme až po štyroch hodinách 
a neviem čo ešte. Reagovala som, že okej, v tom prípade mi dajte prachy za hodi¬ 
ny, ktoré sme reálne odrobili. Začal sa vykrúcať, že by to išlo z jeho vrecka a tak, 
ale ja som nepoľavila a logicky a slušne mu vysvetľovala, že sme nespravili nija¬ 
kú chybu. Nakoniec sa rozlúčil a neskôr som zistila, že mi poslal na účet prachy 
za odrobené hodiny. Odvtedy som však už cez nich nebola na nijakej brigáde, 
čiastočne preto, lebo som bola znechutená, ale aj preto, lebo som už mala iné 
kontakty a príležitosti brigády - hoci agentúra ma neskôr párkrát kontaktovala 
a ponúkala brigádu - takže možnosť bola. Bolo to aj preto, lebo som s agentúrou 
spolupracovala dlhšie - bola som spoľahlivá, a keď som začala chytať tie „lepšie" 
brigády, ktoré sa viackrát do roka opakovali, majitelia si sami žiadali brigádnič- 
ky, ktoré už u nich robili a boli s nimi spokojní. 


-12- 


Dohoda o brigádnickej práci študentov 

V súčasnosti existujú tri formy dohôd o prácach vykonávaných mimo pracovné¬ 
ho pomeru - dohoda o vykonaní práce, dohoda o brigádnickej práci študentov 
a dohoda o pracovnej činnosti. Dohoda o vykonaní práce je zvyčajne jednorazo¬ 
vá, vymedzená konkrétnym výsledkom práce, zvyšné dve sa zvyčajne uzatvárajú 
pri opakujúcej sa činnosti. Konkrétny typ dohody sa vyberie najmä podľa počtu 
hodín, ktoré treba odpracovať. Na dohodu o vykonaní práce môžeš odpracovať 
pre jedného zamestnávateľa najviac 350 hodín ročne, dohoda o pracovnej čin¬ 
nosti je obmedzená 10 hodinami týždenne a dohoda o brigádnickej práci štu¬ 
dentov v priemere 20 hodinami týždenne, čo sa posudzuje za celé trvanie doho¬ 
dy, najdlhšie však za 12 mesiacov. 

Dohoda o brigádnickej práci študentov 

Podľa novej právnej úpravy platnej od 1. januára 2013 môže na dohodu o bri¬ 
gádnickej práci študentov (ďalej „dohoda") pracovať iba žiak strednej školy ale¬ 
bo študent vysokej školy denného štúdia od 15 do 26 rokov najdlhšie do konca 
kalendárneho roka, v ktorom dovŕši 26 rokov. Neoddeliteľnou súčasťou dohody 
je pritom potvrdenie o návšteve školy, okrem prípadu, že sa dohoda uzatvorí 
v období od skončenia štúdia na SŠ alebo skončenia letného semestra na VŠ 
(vtedy treba doniesť potvrdenie o návšteve školy najneskôr do konca októbra). 

Na dohodu o brigádnickej práci študentov sa nevzťahuje viacero výhod, kto¬ 
ré majú bežní zamestnanci, napr. nárok na dovolenku či pracovné voľno, zvý¬ 
hodnenie pri nočnej práci, náhrada mzdy pri prekážkach v práci, stravné lístky 
a pod. Podľa novely ZP sa od januára na brigádnickú prácu vzťahujú niektoré 
ustanovenia, ktoré sa na ňu predtým nevzťahovali. Toto sú niektoré z nich: 

• Paragraf 119 odsek 1 Zákonníka práce (ZP) o minimálnej mzde. Brigád¬ 
nik musí dostať najmenej oficiálnu minimálnu hodinovú sadzbu (od ja¬ 
nuára 2014 ide o sumu 2,023 eur). 

• Ak existuje dohoda medzi zamestnávateľom a zástupcami zamestnan¬ 
cov, že čas potrebný na osobnú očistu po práci sa započítava do pracov¬ 
ného času, platí aj pre brigádnika. 

• Ak trvá pracovná zmena najmenej 6 hodín (a v prípade mladistvého za¬ 
mestnanca, t.j. do 18 rokov, najmenej 4 % hodiny), má brigádnik nárok na 
30-minútovú prestávku na jedenie. Prestávka nesmie byť na začiatku ani 
na konci zmeny a nezapočítava sa do pracovného času. 

POKUS 

O ZOVŠEOBECNENIE, 
PRÁVNE ASPEKTY 
A ZOPÁR TIPOV 

Zrušená brigáda? 

Ak nedajú vedieť, musia zaplatiť 

Veľmi podobný prípad sa mi stal aj na brigáde cez agentúru Brigádnici. Robi¬ 
la som promo pre pekárenské výrobky jednej značky v supermarkete. Dobre 
platená a nenáročná brigádka. Pracovala som tam asi mesiac, vždy jeden deň 
v týždni, dochádzala som za ňou z Košíc do Trebišova, ale vyhovovalo mi to, tam 
mám rodinu. Zvyšné dni v týždni som robila v Košiciach. Raz sa stalo, že som 
došla do Trebišova, prišla som k pečivu, a reklamný stolík nikde. Na informáci¬ 
ách som zisťovala, čo sa deje, a oznámili mi, že na dnes nemajú ohlásené nijaké 
promo. Tak som volala do agentúry, kde ma odbili s tým, že dnešná brigáda sa 
ruší, pravdepodobne mi zabudli dať vedieť a ospravedlňujú sa. Chlap pri telefó¬ 
ne dodal, že má pocit, že mi párkrát volal, ale vraj som nedvíhala. Bála som sa, 
ale bola som aj naštvaná, lebo potrebujem prachy, a tak som navonok sebaisto 
začala: „Moment, ale ja na túto brigádu dochádzam. Za ten čas, čo som tu, som 
mohla robiť niečo iné." Určite mi nikto od nich nevolal, mobil si neustále kon¬ 
trolujem, lebo nemám trvalú prácu, brigádujem, kde sa dá a každý deň plánujem 
dopredu... Už si presne nepamätám, čo všetko som povedala, ale zakončila som 
to tým, že žiadam náhradu ušlej mzdy. 

Chlapík sa poriadne prekvapil. Zrejme toto slovné spojenie nielen nečakal, ale 
ani nikdy nepočul od nijakého brigádnika. Začal koktať a povedal, že mi o chvíľu 
zavolá, lebo sa musí poradiť. Asi o pätnásť minút zavolal, mal zase pokojný 
a sebaistý hlas, a dosť nezmyselne spustil: „Keď sa chcete súdiť, ja som priprave¬ 
ný (o súde nebola vôbec reč), ale ja sa vám môžem ešte raz ospravedlniť..." Hm, 
zlatý, ale čo ja z toho? 

Nakoniec som povedala, že určite žiadam uhradiť minimálne polovicu zmeny, 
lebo som sa na brigádu riadne pripravila. Počas týždňa som sa mu navyše ozva¬ 
la, či všetko platí, čo som vôbec nemusela robiť. V dohodnutom čase som bola na 
mieste a naozaj to nie je moja chyba. Začal mi rozprávať o tom, aké to má ťažké, 
že musí zháňať brigádničky, lebo mu na poslednú chvíľu povedali, že nemôžu, 
lebo majú zápočty, a že to pôjde z jeho vrecka, pričom má doma deti, rodinu, a je 
pred Vianocami... Povedala som: „Okej, ja som si vás vypočula, teraz si vypočujte 
vy mňa. Som na úrade práce, nemám žiadnu zmluvu, nemám prachy a musím 
z niečoho žiť a platiť cestu za brigádou, ktorá nakoniec odpadne. Jednoducho to 
musím riešiť." 

Skončil s tým, že teraz nemá žiadne prachy, a keď bude mať, tak sa ozve. Ja nato: 
„V poriadku, je mi to ľúto, ale ja určite neustúpim, som v práve žiadať náhradu." 

Nakoniec som zapriala pekný deň... O dva dni som mala prachy za polovicu zme¬ 
ny na účte. Musím priznať, že som to vôbec nečakala a dosť ma to prekvapilo, ale 
fajn. Ďalšia naša komunikácia prebiehala už len mailom. Mala som ešte doda¬ 
točne k zmluve poslať kópiu zdravotného preukazu. Do úvodu mailu nezabudol 
napísať: „Neviem sa vám dovolať", a vraj preto píše... 

Som si istá, že ma už určite na žiadnu brigádu nezavolá. Ľudia s tým asi majú 
veľký problém, proste si priznať vinu a v pohode ísť ďalej. 


Bolo zaujímavé sledovať, ako vyťahuje postupne všetky tromfý (a podobne to 
bolo aj v predchádzajúcom prípade): 

Krok č. 1: poviem jej, že som jej určite volal 
Krok č. 2: zdôraznenie ospravedlnenia 
Krok č. 3: Chcete sa súdiť? Okej, jasné... 

Krok č. 4: útok na city - Pôjde to z môjho vrecka (Vy ma chcete okradnúť?) 
Krok č. 5: zveličený krok č. 4: Mám rodinu deti, ťažkú prácu 
Krok č. 6: Ozvem sa. Do poslednej chvíle čakal, že poľavím, ešte aj posledná veta 
bola taká. Nepoľavila som a uistila som ho (slušne), že to riešim a budem riešiť. 


Na záver len jedno: určite si netreba nechať skákať po hlave, hoci sme na to 
každý zvyknutý. 


Zvýšení platu? 

Za zkoušku nie nedáš 


Táto skúsenosť vychádza z českej reality, kde je iný Zákonník práce, no zdá sa 
nám zaujímavá a využiteľná aj pre študentov na Slovensku. 

Po tretím ročníku na vysoké škole jsem nastoupil pŕes prázdniny jako internis¬ 
ta - čti brigádnik - na tri mésíce do globálni softwarové firmy. Mél jsem 30 ho¬ 
dín týdné pri 80 korunách na hodinu, nastoupilo nás současné pét. Práce byla 
zajímavá a kreatívni, skríň se sladkostmi stále plná - z tohohle pohledu nám 
nie nechybélo, jen téch 80 korún na hodinu se nám zdálo docela málo na to, že 
déláme stejnou práci jako stáli zamestnanci a ti brali dvakrát tolik. Porád jsme 
pŕemýšleli, jak se domoct zvýšení mzdy, nebo zmeny na trvalý pomer, což by 
znamenalo zvýšení mzdy. 

Jak se začal blížit začátek semestru, ptali jsme se na oddélení Kapitalizace lidí 
(obdoba Human Resources), jak to vypadá a dostali jsme odpovéď, že je to na 

spraviť ani jednu stenu tej miestnosti (na to, že ďalšie tri miestnosti boli hotové, 
pozabudol). Ku koncu zmeny, keď som už nevládala drhnúť strop od konden- 
zu, keďže som mala od respirátora v oblasti úst červené fľaky a vyrážky, kto¬ 
ré svrbeli (predpokladám, že ho po predchádzajúcom použití nedezinfikovali) 
a kyselina mi stekala na hlavu, ma majster preradil vysávať sušičku na autolak, 
ktorá bola cca 150 metrov dlhá a prístup ešte zhoršoval dopravník umiestnený 
v strede. Povedal, že ju musí mať v ten deň povysávanú, a každú väčšiu nečis¬ 
totu, čo nejde povysávať, odšpachtlovanú. Keď mi dal túto robotu, bolo pätnásť 
minút pred fajrontom. Keď som mala povysávaných prvých 20 metrov, pozrela 
som na hodiny a bolo 17:30 (mala som pracovať od siedmej do piatej poobede). 
Dosť som sa ponáhľala na autobus, takže som odniesla všetky veci do výlevky 
a opatrne sa vyparila preč, nech ma majster nevidí. Dole pri odovzdávaní sa ma 
ďalší pracovník VW pýtal, že či som to ja tá lenivá, na ktorú sa majster sťažoval. 

A toto nie sú jediné problémy. Veľa zamestnancov sa sťažuje na šikanu, že sa 
k nim správajú ako k opiciam a nie ľuďom, že sa nestíhajú najesť, lebo len cesta 
do jedálne im trvá pätnásť minút tam a pätnásť naspäť, že robia v nepredstavi¬ 
teľných horúčavách a podobne. Ja som si tiež od stálych zamestnancov Slovclea- 
-nu vypočula na jednej zmene veci typu, že sme: „... vyjebanci zdola, čo minuli 
všetok Indus" a podobne. 

Riešenie v takýchto situáciách, kde sa bojíte o vlastné peniaze, keďže za každú 
hlúposť sa vám vyhrážajú strhnutím jednej hodiny z platu, sa nachádza ťažko. 
Mojou voľbou boli neposlúchnutia absurdných príkazov majstrov alebo prispô¬ 
sobenie si práce pre seba. Po tomto mojom drobnom vyčíňaní, ako napríklad 
zdrhnutie z práce bez vedomia majstra, som ho stretla na ďalší krát na chodbe 
vo VW a zazeral po mne, zrejme som mu tým zdrhnutím uškodila. Ale nevadí, 
keby sa ku mne správal ako človek určite by sme sa na tej práci dohodli, lenže 
keď sa správa povýšenecky k ľuďom, od ktorých niečo chce, tak nech nečaká, že 
budú skákať, ako píska, plniť nezmyslené príkazy a ešte aj v zlých podmienkach. 
Bola to taká moja drobná výhra, cítila som sa lepšie sama pred sebou. 

Ešte existuje jedna možnosť v takýchto prípadoch. Ak si človek vopred vytele- 
fonováva prácu, tak sa môže spýtať, ku ktorému majstrovi ho pravdepodobne 
pridelia alebo či by mu neurobili láskavosť a nedali ho robiť do nejakej inej haly. 
Tresnúť mopom o zem na pracovisku a povedať si kašlem na vás moc nepomá¬ 
ha, lebo môže sa stať, že vám nepreplatia odrobené hodiny. 

To, že vám zoberú občiansky, pracujete bez zmluvy, ste vystavený drzému za¬ 
obchádzaniu zo strany majstrov a buzerácii a okrem toho pracujete skoro až 
v neľudských podmienkach, nie sú ani zďaleka jediné problémy, ktoré sa môžu 
vyskytnúť na pracovisku. Dôležité je im čeliť a pokúsiť sa to zmeniť, lebo pokiaľ 
sa zamestnanec neozve, tak vášmu šéfovi to samému nenapadne. 

že síce môžem prísť, ale dajú ma robiť do inej haly. Ja som sa o tomto celom 
dozvedela asi až o týždeň neskôr. 

Druhá a zatiaľ najhoršia skúsenosť bola v lakovni. Prácu v lakovni už poznám, 
predtým som tam čistila sušičky na autolak. Majster tohto úseku bol podľa rečí 
mojich spolupracovníkov vraj najlepší majster široko ďaleko. Tým, že to bol zná¬ 
my mojej kamarátky, ústretovo sme mu ostali asi dva alebo trikrát robiť nadčas. 
Neviem, nejako som mu nepadla do oka alebo čo - aj s mojím priateľom nás 
nechával robiť ešte dlhšie ako ostatných a ešte aj ich nedokončenú robotu. Ani 
raz sme nepovedali ani pol slova. No naposledy som tam šla sama. Dal ma pra¬ 
covať na akési vývodové vežičky, čo neviem ani na čo slúžia, no viem, že je v nich 
54 stupňov, a to nepreháňam - presne toľko ukazoval teplomer. Keď som mala 
proti tomu výhrady, dozvedela som sa, že som fajnová a že má pre mňa dobrú 
správu, lebo v druhej vežičke je len 50 stupňov. To, že človek si môže poškodiť 
zdravie už aj krátkou prácou v takýchto podmienkach, sa vo VW zjavne ignoruje 
(odporúčam pozrieť si Vyhlášku č. 544/2007 Z. z. o podrobnostiach o ochrane 
zdravia pred záťažou teplom a chladom pri práci: http://www.uvzsr.sk/docs/ 
leg/544 2007 ochrane zdravia pred zatazou teplom.pdf. ako aj ďalšie materi¬ 
ály súvisiace s BOZP http://www.uvzsr.sk/docs/leg/544 2007 ochrane zdra¬ 
via pred zatazou teplom.pdf ). V týchto priestoroch, ktoré boli celkovo štyri 
(v jednej vežičke dve miestnosti) som v troch mala vyleštiť podlahu a vo štvrtom 
drhnúť kondenz (čierna špina, čo ide dole len koncentrovanou kyselinou). Maj¬ 
ster povedal, že chce tú vežičku znútra striebornú, ako boli tie ostatné. Nafaso- 
vala som „papierovú" kombinézu, koncentrovanú kyselinu, respirátor, gumené 
rukavice, okuliare a nejaké handry. Keďže mám atopickú dermatitídu, začali sa 
mi v kombinéze zaparovať ruky a skončila som s červenými svrbiacimi fľakmi. 
Keď som si vyhrnula rukávy, kyselina mi stekala po rukách, a neskôr to už bolo 
totálne jedno, keďže kombinéza bola premokavá a kyselina sa k mojim rukám 
dostala tak či tak. Vyhľadala som teda majstra a poprosila ho, či na to čosi nemá, 
a ten ma len zdrbal, že načo chodím pracovať do fabriky s ekzémom. To, že som 
tam bola x-krát predtým a nič mi nebolo, mu nestačilo. Povedal mi, že nič na to 
nemá a že tam nemá koho druhého dať, takže to musím dorobiť. Keď som chcela 
aspoň trápny obväz, povedal že ani ten nemá a že si to mám chodiť umývať. Tak 
som poctivo chodila každých 10 minút a keď už to bolo neznesiteľné, šla som 
radšej vymetať ďalšie tri miestnosti, kde nebolo treba používať kyselinu. Tesne 
pred prestávkou prišiel na kontrolu a tváril sa, jak keby som mu večeru zjedla. 
Pozrel iba do tej jednej, kde bol kondenz, na ostatné sa vykašľal, hoci som mu 
povedala, že sú hotové. Po prestávke, keď som sa znova pustila do roboty, došiel 
ešte aj s mojím šéfom. Neviem, či mi v tom teple nedoplo, že sa na mňa majster 
sťažoval, ale šéf mi začal nadávať, že mám robiť rýchlejšie. Tak som mu vysvet¬ 
lila, že je tam teplo a tá špina nejde dole, no on v polovici môjho prehovoru 
odišiel. Nakoniec vysvitlo, že mu majster povedal, že som za pol dňa nestihla 

dobré ceste a že brzo bude rozhodnuto. Tešili jsme se, že dostaneme štatút ŕád- 
ných zaméstnancu. Ale co se nestalo: oddélení Kapitalizace lidí nám sdélilo, že 
naše smlouvy se prodlužují do pŕíštích prázdnin - tedy že zustanou pouze bri¬ 
gádnické... 

Domluvili jsme si s šéfíkem schuzku a požádali o zvýšení. Tam nám akorát ŕekl, 
že 80 na hodinu stačí a vétší rozpočet stejné nemají. Všichni až na mé se s tím 
smíŕili („No, aspoň máme jinak dobrou práci..." - „80 na hodinu stejné na žád- 
né brigádé nedávají...", kolegové vubec nereflektovali, že déláme dost odbornou 
práci a ne zametání v supermarketu), ale já se rozhodí bojovat dál. Ŕekl jsern 
personalistovi, že délárn stejnou práci jako mi kolegové v týmu, ale berú pod¬ 
statné méné, takže chci pŕidat na 140-150 na hodinu, jinak že to nemá pro mé 
smysl a odešel bych a mél vie času na studium. Pamatuji si, že jsern tenkrát mu¬ 
sel být dost pŕesvédčivý protože personalista vypadal dost ustarané. Trvalo to 
sice mésíc a dostal jsem jenom 135 na hodinu (už jsern se nehádal, chtél jsern 
jim dopŕát „pocit vítézství"), ale podarilo se. Za pár dalších mésícu dostali pŕidá- 
no i moji čtyŕi kolegové. 

Moje rada zní, nevzdávat se, zvlášť, když je ve firmé malý „prutok" zaméstnancu 
a ona si nemuže dovolit lidi „stŕídat jako ponožky", protože už do nich investo¬ 
vala čas i prostŕedky. 


Nízka mzda? Nízky výkon, 
nízke tempo práce 
a niečo na pamiatku so sebou! 

Menej ako 60 Sk neberiem! Tak som sa rozhodol v roku 2006 a držal som sa toho 
na ďalších brigádach. Raz mi ponúkali pásovú robotu vo fabrike za 56 Sk. Chvíľ¬ 
ku som váhal, lebo z tej fabriky ešte nemám pracovnú skúsenosť, ale prešlo ma 
pokúšanie nových dimenzií a išiel som radšej inde za vyššiu mzdu. 

Robili sme chodník. Keď som skoro ráno prišiel na rozkopanú ulicu, nebolo tam 
nikde nikoho a márne som hľadal šatňu. Prezliekať sa dalo iba vonku, v nejakej 
starej záhrade. Ešteže nemám nič proti prírode... 

Potom prišiel šéf aj s dvoma majstrami, obaja boli mladší odo mňa. Dôvod na 
slabú pracovnú morálku, ktorú podporil aj chaos v riadení celej stavby spôsobil, 
že dlhočizné (platené:)) prestoje hriali silnejšie ako novembrové slniečko. 

Boli sme traja brigádnici a našou úlohou bolo odkopať trocha štrku od plasto¬ 
vých rúrok v ceste a potom chodník znova doplniť. Z mladého majstra sme si 
veľa nerobili. Raz chcel priniesť papier na zapálenie čohosi. Poslal prvého bri¬ 
gádnika, ten mu priniesol vlhké noviny, druhý mu doniesol pokrčený kúsok, kto¬ 
rý mu šmaril na zem, namiesto do nastavených rúk, a ja som sa vyhovoril, že sa 
mi nechce a neviem, kde noviny sú. Zašívali sme sa až do konca brigády, ale šak 
za 60 Sk na hodinu ani nebolo potrebné sa trhať, motivácia je nízka. 

Že sú oblasti na Slovensku, kde by sa za 60 Sk na hodinu potrhali? Ale prečo by 
som mal byť spokojný s tým, že niekde vykorisťujú brigádnikov a brigádničky 
za 40 Sk (alebo menej] na hodinu?!? Tých mojich šesťdesiat, čo to je za peniaze? 
Veď som si zarobil ani nie 500 Sk za 8 hodín + plus cesta autobusom na praco¬ 
visko. Peniaze miniem, ani neviem ako. Ceny sú vysoké, mzdy nízke, z výkladov 
a reklám sa škeria pre študentov nedostupné spotrebné tovary. 

Väčšina z nás si hľadá cesty ako sa zžiť s pracoviskom pri čo najmenšej náma¬ 
he. Obhajcovia zamestnávateľov tomu hovoria „skazená pracovná morálka." My, 
pracovníci, to považujeme za prirodzenú súčasť systému, v ktorom sme nútení 
pracovať pre zisky druhých. K práci v takomto systéme neodmysliteľne patrí 
nielen úsilie udávať si vlastné pracovné tempo, ak sa dá, ale aj zabávanie sa, 
či branie si vecí z pracoviska domov. Ide o naše živobytie, keď sme na krku 
rodičom, ktorí makajú, aby nám zaplatili školu. Prečo nepomôcť? Čoskoro sa 
ocitneme v ich koži s rovnako obmedzenými sociálnymi istotami. A istoty budú 
o to menšie, o čo menej proti zhoršujúcim sa pracovným podmienkam budenie 
vystupovať. 


Brigáda vo Volkswagene 
- kyselina, pot a ponižovanie 

Som študentka a popri škole pracujem už cca dva mesiace cez víkendy vo Volks- 
-wagene v Bratislave na dohodu o brigádnickej práci študenta. Nepracujem tam 
stále, ale len keď si poviem a majú pre mňa voľné miesto, tak idem, lebo vyplá¬ 
cajú mzdu na ruku po zmene. 

Funguje to tam asi tak: Človek zavolá deň-dva dopredu šéfovi, že by chcel pra¬ 
covať, a ten mu povie, na aký termín a o koľkej sa má dostaviť pred bránu. Ak je 
tam prvý raz, zoberú mu občiansky na celý deň, o čom som si myslela, že je pro¬ 
tizákonné. Neexistuje tam žiadna zmluva, pracuje sa len po predložení občian¬ 

skeho a podpísaní nástupu na zmenu. Ja som chodila vždy na 5:30. Človek nikdy 
nevie, keď ide do práce, či bude pracovať 8,10,12, a niekedy aj 16 hodín. Pred 
tou bránou je kopa ľudí, mladých, starých, žien, mužov, bývalých trestancov za 
pokus o vraždu niekedy vraj aj tehotné, proste ľudia všeho druhu. Po predložení 
občianskeho preukazu vám SBSkár požičia kartu pre návštevníka, pomocou kto¬ 
rej sa dostanete cez turniket. Za vrátnicou potom títo ľudia všetci čakajú na šéfa, 
ktorý číta mená a rozdeľuje ľudí do jednotlivých výrobných hál. 

V každej hale sídli iná upratovacia firma. V pozícii vám nadriadeného je majster 
z tejto firmy, ktorý triedi náradie a zadáva robotu. Väčšinou sú to upratovacie 
práce, drhnúť špinu alebo čosi zametať a podobne. Majster určuje aj prestávku. 
Jedna z týchto firiem (Slovclean) robí prestávky akoby naschvál vtedy, keď nie je 
otvorený ani jeden bufet a ľudia si nemajú ani kde čo kúpiť jesť. Druhá (Tip-top 
servis] prepláca. Ak si nerobíte svoju prácu tak, ako si to predstavuje majster, 
tak sa na vás sťažuje človeku, čo vás ako brigádnika zamestnáva, a ten vám tam 
už nemusí druhýkrát poskytnúť prácu. Vtedy je veľmi ťažké vysvetľovať maj¬ 
strovi napríklad to, že je tá špina zažratá a nejde to vydrhnúť. Koniec zmeny je 
niekedy dosť prekvapujúci, lebo ľahko sa môže stať, že pracujete o hodinu dlhšie 
a nikoho nezaujíma, že ste už mali skončiť, len nech je vydrhnuté to, čo kázali, že 
má byť. Nadčasy nikto neprepláca. Keď už aj konečne dorobíte, stáva sa že trčíte 
v kilometrovej šore ľudí na výplatu. To spôsobuje, že ľudia trčia potom niekedy 
aj hodiny pred automobilkou, lebo spoje k nej sú veľmi chabé. 

Toľko k utvoreniu si obrazu o tejto práci, a teraz k mojej skúsenosti: Prvá zlá skú¬ 
senosť bola hneď druhý deň. Dali ma pracovať pod takú staršiu majsterku - na 
pohľad príjemnú pani. Tá nám, mne a mojej kamarátke, prikázala drhnúť dáke 
skrinky, okná, dopravníky, zdvíhacie zariadenia a podobne. Keďže nám nedala 
ani handry, ani čistiace prostriedky, a odišla, tak sme si s kamarátkou sadli na 
zem a čakali. Dotyčná pani majsterka sa dovalila po pätnástich minútach a roz- 
vrieskala sa po nás, že čo sedíme na zemi, keď nám zadala robotu. Čo je komické, 
dajako si nedala vysvetliť, že nemáme čím pracovať. Neskôr sa sťažovala nášmu 
šéfovi, že sme sedeli. Keď sme sa aj konečne dali do roboty, museli sme všetko 
utierať tri razy (aj keď to bolo čisté]. Jej práca spočívala v tom, že chodila okolo 
nás a vrieskala po nás, keď sme si vytiahli mobil a pozreli sa na hodinky ale¬ 
bo si sadli k umývaniu klimatizácie, ktorá bola na zemi. Vraj máme kľačať. Mňa 
si potom po obednej prestávke zobrala nabok a dala mi umývať akési trubky 
a hrdzu z dákych vaničiek. Asi päť metrov odo mňa kamarátka robila čosi veľmi 
podobné. Pri tejto práci mi robotník, ktorý bol nado mnou, zhodil na hlavu asi 
z metrovej výšky dve cca trojkilové lišty, po čom sa mi zatočila hlava, prišlo mi 
zle a ľahla som si na zem. Majsterka nebola na dosah, takže som jej to nemala 
ako oznámiť. Neskôr som sa dozvedela, že vraj si zavolali moju kamarátku a po¬ 
vedali jej, nech nabudúce nechodím, keď v práci ležím na zemi. Tá mi vybavila, 

